PATVIRTINTA

Raseinių r. Girkalnio darželio

direktoriaus 2016 m. gruodžio 20 d.

įsakymu Nr. V-88

**RASEINIŲ R. GIRKALNIO DARŽELIO**

**VAIKŲ TĖVŲ (GLOBĖJŲ/RŪPINTOJŲ) INFORMAVIMO IR ŠVIETIMO SISTEMOS TVARKOS APRAŠAS**

**I. BENDROSIOS NUOSTATOS**

1.Tvarkos aprašas reglamentuoja Raseinių r. Girkalnio darželio (toliau – darželis) bendravimo ir bendradarbiavimo su vaikų tėvais (globėjais/rūpintojais) informavimo turinį, formas, būdus ir sistemingumą.

**II. TIKSLAI IR UŽDAVINIAI**

2.Tikslas: Sukurti planingą tėvų (globėjų/rūpintojų) informavimo ir švietimo sistemą.

3.Uždaviniai:

3.1.sistemingai plėtoti darželio ir vaikų tėvų (globėjų/rūpintojų) bendravimą ir bendradarbiavimą, teikiant informaciją apie ugdymo proceso organizavimą darželyje, vaikų ugdymo(si) poreikius, pasiekimus, pažangą ir elgesį;

3.2. sistemingai plėtoti pedagoginį ir psichologinį tėvų (globėjų/rūpintojų) švietimą.

**III. PRINCIPAI**

4.**Demokratiškumas** (bendradarbiavimas su tėvais (globėjais/rūpintojais) grindžiamas demokratinėmis nuostatomis - tėvai visada priimami ir išklausomi, jiems suteikiama visapusiška informacija).

5.**Sistemiškumas** (darbas su tėvais (globėjais/rūpintojais) yra nuoseklus ir planingas, tėvai periodiškai informuojami apie vaikų ugdymąsi ir elgesį.

6.**Atvirumas** (tėvams (globėjams/rūpintojams) prieinama informacija ne tik apie jų vaikus, bet ir apie visos darželio bendruomenės veiklą).

7.**Lankstumas** (darželis atsižvelgia į tėvų (globėjų/rūpintojų) pageidavimus, susijusius su jų vaikų ugdymu(si)).

**IV. INFORMAVIMO IR ŠVIETIMO ORGANIZAVIMAS**

8.Darželio vaikų tėvams (globėjams/rūpintojams) informacija, susijusi su Lietuvos Respublikos Vyriausybės, Švietimo ir mokslo ministerijos bei darželio vykdoma švietimo politika, gali būti teikiama:

8.1.darželio tėvų susirinkimuose;

8.2.grupių tėvų susirinkimuose;

8.3.darželio sieniniuose stenduose;

8.4.darželio interneto svetainėje.

9.Tėvų (globėjų/rūpintojų) susirinkimai organizuojami:

9.1.bendras darželio vaikų tėvų (globėjų/rūpintojų) susirinkimas organizuojamas 1 kartą per metus (1 susirinkimas per metus privalomas);

9.2.grupių tėvų (globėjų/rūpintojų) susirinkimus grupių auklėtojai organizuoja pagal poreikį (1 susirinkimas per metus privalomas);

9.3.direktorius organizuoja papildomai susirinkimus grupių tėvams (globėjams/rūpintojams) pagal poreikį (dėl supažindinimo su naujais darželio dokumentais ir pan.);

9.4.aktuali informacija tėvams gali būti perduota darželio organizuojamų bendrų šventinių renginių, projektinės veiklos metu.

10.Tėvų (globėjų/rūpintojų) informavimas apie vaikų ugdymą:

10.1.grupių auklėtojai mokslo metų pradžioje ir pabaigoje informuoja tėvus (globėjus/rūpintojus) apie vaikų pasiekimus. Informacijos perdavimo forma – individualus pokalbis. Mokslo metų eigoje informacija tėvams (globėjams/rūpintojams) perduodama pagal poreikį;

10.2.pasibaigus mokslo metams priešmokyklinio ugdymo pedagogas parengia rekomendacijas pradinių klasių mokytojui, su kuriomis gali būti supažindinami ir tėvai (globėjai/rūpintojai).

11.Tėvų (globėjų/rūpintojų) informavimas apie darželyje vykdomą vidaus įsivertinimą organizuojamas pagal vidaus įsivertinimo planą, kuris yra metiniame darželio veiklos plane.

12.Tėvų (globėjų/rūpintojų) informavimas vykdomas pagal darželio metinį veiklos planą, pagal pedagogų ugdomosios veiklos planus, pagal logopedo veiklos planą.

13.Individualūs darželio administracijos, pedagogų, darželyje dirbančių specialistų, susitikimai su vaikų tėvais (globėjais/rūpintojais):

13.1.individualūs pokalbiai su administracija – iškilus problemoms, esant poreikiui vaikų tėvai (globėjai/rūpintojai) gali kreiptis į darželio administraciją. Darželio administracija padeda spręsti susidariusias problemas, pagal galimybes atsižvelgia į tėvų (globėjų, rūpintojų) pageidavimus, susijusius su jų vaikų ugdymu (si);

13.2.individualūs pokalbiai su pedagogais – iškilus problemoms, esant poreikiui vaikų tėvai (globėjai/rūpintojai) gali kreiptis į pedagogus. Individualių susitikimų, konsultacijų metu pedagogas supažindina su vaiko ugdymo(si) pasiekimais, elgesio bei lankomumo problemomis. Esant poreikiui, pedagogai gali parodyti vaiko tėvams (globėjams/rūpintojams) jo pratybų sąsiuvinius bei kitus vaiko atliekamus darbus;

13.3. individualūs pokalbiai su darželyje dirbančiu specialistu – logopedu. Specialistų konsultacijos padeda spręsti specifines vaikų ugdymo(si) problemas.

**V. INFORMAVIMO IR ŠVIETIMO ORGANIZAVIMO FORMOS**

14.Galimos tėvų (globėjų/rūpintojų) informavimo ir švietimo formos:

14.1.projektinė veikla;

14.2.šventiniai renginiai, įvairi ugdomoji veikla;

14.3.vaikų lankymas namuose;

14.4.bendrų kūrybinių darbų vykdymas;

14.5.tėvų susirinkimai;

14.6.pedagoginė konsultacija, paskaitos, konferencijos;

14.7.informacijos sklaida panaudojant elektroninį foto rėmelį;

14.8.individualus pokalbis;

14.9.susirašinėjimas popieriniais laiškais;

14.10.susirašinėjimas elektroniniu paštu, telefoninėmis žinutėmis;

14.11.projektų, šventinių renginių, ugdomųjų veiklų aprašai.

15.Informacija, susijusi su ugdymo proceso organizavimu darželyje, tėvams (globėjams/rūpintojams) teikiama:

15.1.spaudoje;

15.2.informaciniuose stenduose (koridoriuose, grupėse);

15.3.darželio internetinėje svetainėje;

15.4.tėvų susirinkimų metu;

15.5.atvirų durų dienomis;

15.6.informaciniuose lankstinukuose;

15.7.bendradarbiavimo sąsiuvinyje (logopedo veikla);

15.8.per socialinį tinklą „Facebook“, per programą „Messenger“.

16.Informacija, susijusi su darželio tarybos nutarimais, kai priimami svarbūs nutarimai (vaikų išleidimas į namus ir pan.) teikiama grupių informaciniuose stenduose ir raštu tėvams (globėjams/rūpintojams), kuris registruojamas siunčiamųjų dokumentų registre.

17.Tėvams (globėjams/rūpintojams) šviečiamąją informaciją gali pateikti ir kitų institucijų atstovai (Raseinių pedagoginė psichologinė tarnyba, Raseinių Marcelijaus Martinaičio viešosios bibliotekos Girkalnio filialas), prieš tai informacijos turinį suderinę su darželio vadovu.

18.Visais kitais atvejais informacija teikiama Lietuvos Respublikos įstatymuose nustatyta tvarka.

19.Pedagogai gali pasirinkti ir kitas tėvų (globėjų/rūpintojų) informavimo ir švietimo formas, jeigu jos neprieštarauja Lietuvos Respublikos teisės aktams.

**VI. BAIGIAMOSIOS NUOSTATOS**

20.Pedagogai, informuodami tėvus (globėjus/rūpintojus) įvairiais klausimais, susijusiais su jų vaiku, turi teisę naudotis bet kuriomis ryšio priemonėmis, esančiomis darželyje.

21.Darželio tėvų (globėjų/rūpintojų) susirinkimų protokolavimas nėra privalomas. Protokolas pildomas, jeigu yra svarstomi ypač svarbūs klausimai (darželio įsijungimas į naujas iniciatyvas, darželio tarybos rinkimai ir pan.). Vykstant bendram darželio tėvų susirinkimui privalomi dokumentai: dalyvių sąrašas, susirinkimo darbotvarkė, susirinkimo data. Pasibaigus susirinkimui pridedami pagal darbotvarkę pasisakiusiųjų pranešimai (popieriniai variantai, CD diskai ir pan.).

22.Pageidavimus, pasiūlymus dėl vaikų tėvų (globėjų/rūpintojų) informavimo ar švietimo vaikų tėvai (globėjai/rūpintojai) žodžiu ar raštu gali pareikšti darželio direktoriui, pedagogams, aptarti Darželio taryboje.

23. Informuodami tėvus (globėjus/rūpintojus) darželio administracija, specialistai, pedagogai privalo laikytis bendrųjų etikos taisyklių, darželio etikos kodekso, darbo tvarkos taisyklių, remtis darželio nuostatomis ir reikalavimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_